
Mystiske lys over 
Østersøen opklaret 

Af Ole Hermingsen 

Mystiske lys over Østersøen den 23. maj 2007 ved 22-tiden var 
udenlandske militærflys aktiviteter. 


Video-optagelser af lysene 

Det var den 35-årige webdesigner John Christiansen fra Bønnet på det 
nordøstlige Falster, der henvendte sig til Skandinavisk UFO Information og 
fortalte: 

„Jeg var ude for at lufte vores hund, da jeg ser fem lys blive „tændt" i 
horisonten på sydhimlen ude over Østersøen. 

Lysene bliver tændt med et halvt sekunds mellemrum. Jeg skynder mig at 
finde mit digitalkamera frem, men de forsvinder hurtigt. 

Der er kun et enkelt lys tilbage på himlen, da jeg begynder at optage. 
Og det er der kun, så man kun lige kan nå at se, at lysene rent faktisk er der. 
Men da det sidste af de første lys forsvinder, bliver det afløst af et andet lidt til 
venstre for det førstes position på sydhimlen. 

Dette lyser i 5 sekunder, før det dør ud. 

Kort tid efter kommer der 
et sidste lys - igen kun i ca. 

5 sekunder. 

Det er svært at vurdere 
afstanden, men jeg tror, at 
det er ude over vandet. 

Umiddelbart vil jeg gætte 
på, at de lyser for kort tid 
til at være nødraketter, og 
man kunne heller ikke se at 
de blev skudt op - de stod 
alle helt stille! 

Men jeg er meget 
interesseret / at vide 
hvordan jeg kan få en 
afklaring på hvad det er!", 

slutter observatøren sin _ ■ 

, .. . . Screenprint af John Christiansens oprindelige 

beretning til Skandinavisk video . optage | se , hvor man kan se et at de lys, 

UFO Information. han n ^ ec |e at fange på sin video fra Nøbbet på 

Nordfalster den 23. maj 2007 ved 22-tiden. 

Foto: John Christiansen 





11 nye observatører 



Efter at have udsendt en efterlysning via pressen, modtog SUFOI adskillige 
henvendelser fra observatører på Lolland og Falster, der også havde iagttaget 
de mystiske lys over Østersøen. 

Via mails til SUFOI på adressen www.ufo.dk og telefonisk blev der modtaget 
meldinger fra i alt 11 observatører på Lolland og Falster, bl.a. Bønnet på 
Nord østfa Ister, Idestrup, Væggerløse, Nykøbing F., Guldborg, Søllested og 
Maribo. 

Ved hjælp af John Christiansens video-optagelser var det muligt at fastslå ret 
nøjagtigt, i 
hvilken retning, 
lysene befandt 
sig. 

De mange 
seriøse og 
nøjagtige 
angivelser fra 
observatørerne 
kunne også 
plottes ind på 
kort og med 
krydspejlinger 
være med til at 
fastslå, hvor i 
Østersø¬ 
regionen, de 
mystiske lys 
måtte have 
befundet sig. 

Specielt 
retningsangivel 
ser fra den ene 
af 

observatørerne, der er fritidspilot og svæveflyvepilot, var med til at fastslå 
lysenes position. 

Jo nøjagtigere positionsangivelse jo nemmere vil det almindeligvis være at 
fastslå sådanne lysfænomeners natur eller årsag. 


Positionsbestemmelse kan foretages ved, at 
observatørernes retningsangivelser plottes ind på kort over 
området. 

Foto: Ole Henningsen 


Henvendelser til militære myndigheder 

I et forsøg på at opklare, hvad der var video-filmet fra Falster den 23. maj 
henvendte SUFOI sig til FTK i Karup - Flyvertaktisk Kommando, der kunne 
oplyse, at der ikke havde været dansk militær aktivitet i luften over det 
pågældende område på dette tidspunkt. 

Fritidspiloten fra Væggerløse mente selv, at disse lys måske kunne ligne noget 
med fly, men at det i hvert fald ikke lignede de nødraketter, som oprindeligt 
blev indrapporteret til SOK, Søværnets Operative Kommando i Århus, der bad 
en politipatrulje fra Nyk. F. politi undersøge sagen - men uden resultat. 
Redningseskadrillen JRCC (Joint Rescue Center) ved SOK kunne også afvise, at 
man havde haft en redningshelikopter, der f.eks. nedkastede faldskærmsblus i 
området den dag. 






Efter henvendelse fra SUFOI til Bornholms Marinedistrikt i Almindingen på 
Bornholm, hvorunder Kystudkigsstationen bl.a. i Gedser hører, meddelte Theis 
Riber, Chef for Bornholms Marinedistrikt, at der ikke var noteret noget, som 
kunne have forbindelse til disse observationer. Ligeledes havde man kontaktet 
Gedser, der heller ikke havde noteret noget om lysene. 


'‘^Transport-og Energiministeriet 


NAV I AA IR 


N AVI AIR 
giver svaret 

NAVIAIR i Kastrup Lufthavn, hvis flyveledere kontrollerer hele den civile 
flyvning i dansk luftrum, er dernæst et oplagt sted at spørge, når de militære 
instanser ikke har været involveret. NAVIAIR er en statsvirksomhed under 



N AVI AIRs 
opgave er at 
levere 
lufttrafiktjenest 
e, der omfatter 
områdekontrolt 
jeneste i 

København FIR 
samt 
indflyvnings- 
og 

tårnkontroltjen 
este til 

Københavns 
Lufthavne, 
Kastrup og 
Roskilde og 
lufthavnene i 
Billund, 
Aalborg, 
Aarhus, Esbjerg 
og på 

Bornholm. 

På SUFOIs 
fortsatte 
forespørgsel 
meddeler 
pressechef Kurt 
Andreasen, at 
efter en 

nærmere 
undersøgelse af 

de tilgængelige radardata kan man hos NAVIAIR se, at der på det pågældende 
tidspunkt var flyaktivitet i området. 

Kurt Andreasen oplyser videre, at der var tale om udenlandske fly, der lå i 
12.000 fods højde svarende til 3.650 meter. 

Luftrummet er tysk, men flyene kan ses på NAVIAIRs radarbilleder, fortæller 
Kurt Andreasen til SUFOI. 


NAVIAIRs udskrift af radarbilledet af dansk og nærmeste 
udenlandske luftrum for den pågældende dato og tidspunkt. 
På NAVIAIRs radarbillede ses den udenlandske militære 
flyaktivitet i området over land og ude over Østersøen i 
nærheden af Stralsund og Rostock i det nordlige Tyskland. 
Illustration: NAVIAIR 












På NAVIAIRs radarbillede ses den udenlandske militære flyaktivitet i området 
over land og ude over Østersøen mellem Stralsund og Rostock i Mecklenburg- 
Vorpommern i Nordtyskland. 

Dette stemmer helt overens med de pejlinger og retningsangivelser, som 
SUFOI har modtaget fra de mange observatører, og dette har placeret nogle af 
lysfænomenerne til en position omkring 30 km sydøst for Gedser. 



Flyveledere kunne registrere de udenlandske militærflys aktiviteter ved 
Østersøen. 

Foto: NAVIAIR 

Øvelsesa kti viteter? 

Det var en spændende proces og meget tilfredsstillende at få denne sag 
opklaret, selv om det medførte en stor del arbejde og tog det meste af en 
måneds tid. 

Det er ikke med baggrund i oplysningerne fra NAVIAIR muligt at sige, nøjagtigt 
hvilket lysfænomen, der er observeret. 

Men det er tilstrækkeligt at kunne notere, at der sammenfaldende med 
nøjagtig tid og retning har været udenlandske militærfly i aktivitet. 
Og at det derfor er deres aktiviteter, der er observeret og videofilmet. 

Om disse fly så har haft udsendt såkaldte flares, faldskærmsblus el. lign. eller 
har haft anvendt skarpe projektører/landingslys i forbindelse med deres 
øvelsesaktivitet, er i denne forbindelse underordnet. 

Endelig kan det jo også tænkes, at der har været tale om øvelse af 
bevogtningsopgaver m.v. i forbindelse med det senere ret så urolige G-8 
topmøde ved Rostock. 

Der er blot ingen tvivl om, at det er disse militære flyaktiviteter, der fra hele 
Lolland-Falster er observeret og videofilmet over Østersøen på det pågældende 
tidspunkt. 

Vi er i SUFOI meget glad for den store hjælp og imødekommenhed fra de 
involverede myndigheder i arbejdet på at afklare, hvad der mystificerede de 
mange seriøse lokale observatører. 



Flyveledere i kontroltårnet kontrollerer civil flyvning i dansk luftrum. 

Foto: NAVIAIR 


Mystisk 
iransk sky 

Af Lennart Rasmussen 

Mystisk lysende sky 
observeret i juni over Iran 
af astronomer. 

Den 15. juni blev der over Iran 
observeret en mystisk lysstærk 
sky på nattehimlen. 

„Jeg har aldrig oplevet et 
lignende fænomen", siger den 
tidligere astronom Babak A. 

Tafreshi fra Teheran. 

Han observerede fænomenet sammen 
Zakarian og Pouria Nazemi. 



Babak A.Tafreshi tog dette billede af skyen 
med et Canon 350D, 28mm, ISO 800, f4, 
35s. 


med to andre astronomer, Oshin 








„Objektet startede ud med 
at være spredt; uformeligt 
og svagt; men hurtigt 
lysnede det op og ændrede 
sig til en blålig kegle. Skyen 
bevægede sig med ca. 20 
grader pr. minut". 
konstaterede Babak A. 

Tafreshi. 

Et andet vidne fra Teheran, 

Amir Hossein Abolfath, 
siger: „ Skyen var blålig og 
bevægede sig hurtigt. 20 
minutter efter jeg så det, 
observerede min ven 
Asghar Kabin den samme 
sky 900 km fra Teheran". 

Mysteriet er løst? 

Der kom efterfølgende en 
mulig løsning på 
lysfænomenet i form af en 
raketopsendelse fra Cape 
Canaveral's Complex 41 
den 15. juni 2007. 

Denne forklaring er sikkert 
korrekt, men er dog lidt 
uafklaret. Grunden til denne 
usikkerhed er at 
raketopsendelse er 

klassificeret. 

Den 15. juni klokken 11:12 
EDT, blev en Atlas V raket 
opsendt. Raketten skulle sende et par nationale overvågnings satellitter i 
kredsløb. 

På grund af en funktionsfejl i Atlas V raketten, blev satellitterne sat i et forkert 
kredsløb. Dog havde satellitterne, selv brændstof nok til at rette sig ind i deres 
rette kredsløb. 

Det er af almindelig procedure at overskydende brændstof bliver dumpet, ved 
sådanne opsendelser. Dette brændstof i atmosfæren var angiveligt årsag til 
den mystiske sky over Iran. 

Yderlig information om opsendelsen af Atlas V raketten kan ses på 
adressen: http://spaceflightnow.com/atlas/av009/status.html 


Det lykkedes også Amir Hossein Abolfath at tage 
et foto af lysfænomenet på himlen. 



Mærkeligt objekt på 
Internettet 

Af Ole Henningsen 

Et ejendommeligt udseende objekt er fotograferet og billederne 
lagt ud på internettet. 

Men af hvem, og hvad er det? 

Via flere forskellige kanaler er der ved flere lejligheder i de seneste måneder 
dukket nogle absolut ejendommelige „ufo-billeder" op i nyhedsgrupper, blogs 
og div. „eksperters" hjemmesider. 

Et par af billederne ses nedenfor. 









Det mærkværdige objekt - der er egentlig tale om flere objekter med 
forskelligt udseende - er blevet diskuteret mange steder og er blevet kaldt alt 
fra svindel og humbug til blot retoucherede fotos af en lille model i en snor 
eller en flyvende høstmaskine, de bedste beviser for fremmede intelligensers 
maskiner i vort luftrum, en nyudviklet fjernstyret drone fra militæret, eller... ja 
der har været mange bud og ideer. 

Computerfremstillet? 

De seneste og måske mest overbevisende kommentarer kommer fra den 
amerikanske organisation MUFON, der har kontakt til nogle af de eksperter, 
der fremstiller computer-genererede objekter på film, og arbejder med 
computerfremstillede visuelle effekter. 

Det er den slags eksperter, der ved computerteknikkens hjælp er i stand til at 
lade skuespillere i film svæve rundt i luften eller få deres hoveder drejet rundt 
indtil flere gange om sig selv uden synderlige mén for skuespillernes 
efterfølgende præstationer. 

Disse eksperter er ikke i tvivl efter at have studeret optagelserne nærmere: 
Der er efter deres opfattelse tale om computerfrembragte objekter på 
billederne. 

De påpeger forskellige mere tekniske detaljer, der for dem viser, hvordan 
arbejdet er udført. Og det ville ikke undre dem, om der fotografens hånd også 
snart dukkede en videooptagelse op på nettet med dette objekt i bevægelse. 
Sammenfaldende for alle fotos er tilsyneladende, at de altid dukker op 
anonymt hos en eller flere personer og på internetsites, der så videre befordrer 
billederne - som ufo-mail jo altså også gør nu. 

Men endnu har ingen meldt sig på banen og officielt vist sig at være 
fotografen. 

Det senest opdukkede billede ses nedenfor og viser objektet på himlen og et 
. . .... . .. 0 , 0 ., 
am 








Yderligere omtale af visse af billederne kan ses på adressen: 
http://www.coasttocoastam.com/gen/page2022.html?theme=light 
Men hvad siger læserne? 

Hvad tror man egentligt, der ses på billederne? 

Og hvorfor? 


X 


/ 



Foto: Ole Henningsen 


i 


Foto: Ole Henningsen 




PS. Naturligvis glippede man en ekstra gang med øjnene, da der for en uges 
tid siden kom dette monstrum flyvende forbi ens hjem på Lolland. 






Men rolig nu: Der var blot tale om en helikopter i lav højde med et stort 
måleapparatur hængende nedenunder. 

Med dette udstyr kan man skelne sand og grus fra ler og kalk helt ned til 125 
meters dybde i undergrunden. 

Flyvningen var bestilt af Miljøcenter Nykøbing F. som led i en lokal registrering 
af drikkevandsressourcer. 

Og det var så lidt mere jordnært. 


Nyt fra Planetariet 

Af Ole Hermingsen 


I april 2007 hyldede 
Bodil Pedersen 

Fonden astrofysikeren 
Michael J. D. Linden- 
Vørnle med 

tildelingen af årets 
Tycho Brahe 

guldmedalje samt 
tilhørende legat på 
25.000 kr. 

Den 18. april 1982, 
står en 

forventningsfuld 
konfirmand og piller 
nysgerrigt ved sin 
nyerhvervede 
stjernekikkert. Og det 
er måske mere 
undren end 

entusiasme, der slår 
ned i konfirmanden, 
da han første gang ser planeterne Saturn og Jupiter. En undren der fører til, at 
han på hver efterfølgende skyfri nat retter kikkerten mod himlen. 

Undren afløses af begejstring, ildhu og en ubændig trang til at vide alt, hvad 
der er værd at vide om det uendelige univers. Og selvom andre interesser 
også trænger sig på hos den unge Michael, er han aldrig i tvivl om, at han en 
dag vil være astronom, uanset hvad det kan føre til. 

Og på samme dato 25 år senere uddelte Bodil Pedersen Fonden Tycho Brahe 
guldmedaljen til astrofysiker Michael J. D. Linden-Vørnle. Medaljen fik han for 
sin ihærdige insisteren på, at himmelrummet ikke er for de få, men 
spændende for alle uanset alder. 


Tycho Brahe Medaljen 2007 



Bodil Pedersen Fondens direktør Nils Armand 
overrækker guldmedaljen til Michael Linden-Vørnle 

Foto: Ole Hermingsen 











I sin tale ved 
højtideligheden i Tycho 
Brahe Planetarium 

fremhævede professor 
Henning Jørgensen fra 
Københavns Universitet 
bl.a. Michael Linden-Vørnles 
mangesidede talent for at 
formidle astronomi- og 
rumfartsstof i bøger, 
artikler og foredrag og ved 
sit virke som astrofysiker. 

Efter prisoverrækkelsen af 
Tycho Brahe Medaljen holdt 
prismodtageren et lille 
indlæg. 

Med sit kendte engagement 

kommenterer Michael J J , 

i ™ t\/ der startede hans astronomi-interesse. 

Linden-vørnle i radio og TV c u 

, , , , 3 Foto: Ole Hennmgsen 

astronomiske hændelser og 

nye landvindinger i rummet. Han er desuden en skattet foredragsholder i det 
ganske land, hvor han med sin store viden, aldrig svigtende tålmodighed og et 
smil på læben formår at delagtiggøre tilhørerne i komplicerede kosmiske 
processer i et ligetil og klart sprog. 

SUFOIs 50 års jubilæum 

På SUFOI's ufo konference den 10. november i Lyngby Kulturhus i anledningen 
af 50 års jubilæet, vil Michael Linden-Vørnle holde et indlæg med titlen »Er der 
nogen?«. 

I dette spændende foredrag vil Michael Linden-Vørnle give et overblik over 
universets udvikling fra „big bang til DNA" og præsentere de seneste resultater 
fra astrobiologien. 

Generationsskifte i ledelsen 

Pr. 1. juni har adm. dir. Peter O. Sevel overtaget ledelsen af Tycho Brahe 
Planetarium. Han afløser adm. dir. Bjørn Franck Jørgensen, der efter 20 år har 
valgt at gå på pension. 



Bjørn Franck Jørgensen har 
i mere end 30 år gennem 
sit virke 

amatørastronomien 
skribent og 
forlagsvirksomhed 
mange andre 
ydet en meget 


for 
som 
med 
samt 
aktiviteter 
stor indsat 


for formidlingen af 
astronomi og viden om 
rummet. Et virke, som vi er 
en bred kreds af danskere, 
der har nydt godt af. 

Dette engagement har 
Bjørn Franck Jørgensen 
med dygtighed videreført 
som direktør for Tycho 
Brahe Planetarium i en lang 
årrække. 

Planetariets nye direktør 
Peter O. Sevel er lige 
tiltrådt og glæder sig meget 
til at tage fat i de 
udfordringer, der ligger i at 
drive en moderne 
kulturinstitution. 

„Det høje kendskab og den 
gode beliggenhed ved 
Sankt Jørgens sø i 
København er det perfekte 
afsæt for en yderligere 
styrkelse af Tycho Brahe 
oplevelsescenter, for dem 



Planetariets afgående direktør Bjørn Franck 
Jørgensen 

Foto: Ole Henningsen 


Planetarium som moderne naturvidenskabeligt 
der vil vide mere om planeten Jorden og det 
omgivende univers", udtrykker Peter O. Sevel og fortsætter... 

„Den nye 3D-sal er et hit her i sommervarmen , kombineret med en forestilling 
i det store IMAX-teater får både børn og voksne et underholdende, men også 
lærerigt indblik i naturvidenskabens forunderlige og fascinerende verden". 

Den nye direktør Adm. Dir. Peter O. Sevel, 48 år, har med en fortid som bl.a. 
salgs- og kommunikationschef på Det Kongelige Teater fra 1996 til 2003 samt 
en MBA fra Henley en solid baggrund indenfor ledelse og markedsføring af 
kulturinstitutioner. Senest har Peter O. Sevel haft et treårigt ophold hos 
UNICEF i New York som Brand Director. 






Planetariets ny ledelsesgruppe: astrofysiker, Ph.d. Michael Linden-Vørnle (tv), 
adm. dir. Peter O. Sevel (i midten) og vicedirektør Steen Krener-Iversen (th). 

Foto: Tycho Brahe Planetarium 


Ledelsesgruppe udvidet 

Den daglige ledelse af planetariet er samtidig ændret, og vil fremover udgøres 
af adm. dir. Peter O. Sevel, vicedirektør Steen Svendstorp Krener-Iversen, 
med ansvar for teknik og udvikling samt Ph.d. og astrofysiker Michael Linden- 
Vørnle, med ansvar for formidling af oplysninger om planeten Jorden og det 
omgivende univers. 

Universets og livets udvikling 

Den 18. juni havde planetariet arrangeret offentligt foredrag med den spanske 
astrobiolog Juan Pérez Mercader, der er direktør for Center for Astrobiology i 
Madrid. Dette center arbejder både sammen med europæiske ESA og den 
amerikanske rumadministration NASA. 

Under sit besøg i juni holdt Juan Pérez Mercader blandt andet også et foredrag 
om astrobiologi på Niels Bohr Instituttet. 







utraditionel foredragsholder. 


Foto: Ole Henningsen 

I sit indlæg på Tycho Brahe Planetarium kom Mercader ind på den optimisme, 
der præger de forskere, der søger efter liv i rummet, fordi vi måske står tæt på 
at opdage ikke-jordiske livsformer i rummet. 

Dog diskuteres det i forskerkredse, hvad man egentlig forstår ved liv. Så søgen 
efter liv andre steder i rummet drejer sig også om at finde ud af helt nøjagtigt, 
hvad liv egentlig er. 

„Vi ved kun", sagde 

Perez, „hvordan livet foreløbig har 
udviklet sig på Jorden. Og vi har 
endnu ikke fundet liv andre steder 
i universet". Et af de steder, som 
søgen efter liv er særligt 
spændende for den spanske 
astrobiolog, er på planeten Mars. 

Han påpegede, at der faktisk i 
egne af Spanien findes 

landskaber, hvor visse ting ligner 
forholdene på Mars, med meget 
jernholdige klipper og med 
bakterier, som har tilpasset sig 
livet under disse forhold. Og den 
røde farve på Mars skyldes netop 
den jernholdige overflade. 

Men ellers søger forskerne efter 
liv i universet, der som det vi 
kender til, er baseret på kulstof 
og tilstedeværelsen af flydende 
vand. 

Det er også meget sværere at søge efter 
forhold. 



Foto: Ole Henningsen 


liv, som ikke er baseret på disse 














Man kan naturligvis ikke udelukke, at liv kan være baseret på andre 
forbindelser, men hvis liv skal have en stor mangfoldighed og udbredelse, så 
vil det sandsynligvis involvere kulstof og flydende vand. 
De senere års forskningsresultater fra Mars-sonderne har vist, at der har været 
vand på planetens overflade, men at dette forsvandt for 3-4 mia år siden. 
Så livets tidlige udvikling på Jorden taget i betragtning kan noget tilsvarende 
måske også være foregået på Mars. 

„Derfor", påpegede Perez, „er det så vigtigt med fortsat udforskning af 
rummet". 

For i større forståelse for universets udvikling ligger også en større erkendelse 
af selve livet, sagde astrobiologen Juan Pérez Mercader og sluttede 
utraditionelt sit indlæg af med at afspille et musikstykke med tekst fra det 11. 
århundrede af en kendt islamisk poet og videnskabsmand, Omar Jayyam. 



Professor Juan Pérez Mercader og ufo-mails Ole Henningsen ved Tycho Brahe 
Planetariums arrangement om liv i universet. 

Foto: Ole Henningsen 







Dansk pilot om UFO- 
oplevelse 

Af Ole Henningsen 

SUFOIs lokalgruppe »Storkøbenhavn« sluttede sæsonen med 
ufo-beretninger fra en eventyrlig pilot. 

Piloten Dieter Betz havde for 25 år siden en dramatisk UFO-oplevelse som pilot 
på en Boeing 737. Torsdag den 12. april besøgte han Vanløse Kulturhus og 
fortalte om observationen. 



Det velbesøgte møde i SUFOIs lokalgruppe »Storkøbenhavn«. 

Foto: Ole Henningsen 


Et af vidnerne til observationen af en stor lyskugle, der i 1981/82 blev set af 
mere end hundrede mennesker, heriblandt piloter og kabinepersonale hos 
Guyana Airways, var den danske pilot Dieter Betz, som har fløjet rundt regnet 
16.000 timer i over 100 forskellige typer fly. 

Han startede som 15-årig med svævefly, har overlevet tre flystyrt og er 
naturligvis medlem af Eventyrernes Klub. 





Piloten Dieter Betz fortalte levende om sin oplevelse. 

Foto: Ole Henningsen 

Dieter Betz berettede på gruppemødet i Vanløse bl.a. om sin spændende 
oplevelse i Sydamerika: 

Pow! Vi farer sammen. Et lys bliver tændt foran os i lavere højde , og 
cockpittet er oplyst som i dagslys som at flyve mod Solen , men her i mørket 
blænder det som tusinde sole. Lyskilden bevæger sig ikke. Den står stille og 
forsvinder under os, da vi flyver hen over den ... Vi får lov til at lave et drej 
tilbage mod den lysende kugle. 

Vi kalder på stewardessen. Hun slukker lyset i passagerkabinen og beder folk 
om at kigge ud af vinduerne. Vi skal søreme have mange vidner til dette her! 
Og der er godt hundrede passagerer ombord..." 

Hele hans beretning kan læses i ufo-nyt nr. 3/2006 og UFO-Mail nr. 73. 










Ekstrabladets Michael Jeppesen har skam ikke 
berøringsangst overfor ufo-nyt. 

Dieter Betz fortalte også om 
andre oplevelser, han selv 
og andre piloter havde 
været involveret i og sagde 
bl.a.: 

„Jeg har egentlig aldrig 
været specielt ufo¬ 

interesseret, men så havde 
jeg jo denne oplevelse. 

Og da en af mine venner på 
et tidspunkt tog et billede, 
der så meget 

ejendommeligt ud, og som 
han sendte mig en kopi af, 
så var interessen vakt." 
Dieter Betz havde taget 
billedet med og lod det gå 
rundt i forsamlingen. Det 
var i sin tid var taget af den 
professionelle fotograf 

Bjarne Hunnecke hos Irma 
Kød ved Avedøre. 

Billedet har også tidligere 
været undersøgt af SUFOIs 
Fotoafdeling, der ikke er 
kommet frem til en éntydig 
konklusion om, hvad man 
ser på fotoet. 

Det var en spændende 
aften, der for arrangørerne 
ikke blev mindre 
spændende af, at Ekstra 
Bladets bagside-reporter 
Michael Jeppesen havde 
fundet vej til Vanløse og i 
god tid var dukket op 
sammen med en fotograf og 
sad og refererede i det ene 
hjørne. 

Måske bange anelser blev 
gjort til skamme dagen 
efter, da Ekstra Bladets 
bagside havde et stort 
billede samt fyldigt referat 
fra arrangementet med 
overskriften: „40 slags 
intelligent liv" refererende til 
en del af et svar på 
spørgsmålet om liv i 
universet. 



UFO-Mails Ole Henningsen studerer Ekstra Bladets omtale af sæsonens sidste 
møde i SUFOIs lokalgruppe »Storkøbenhavn«. Beretningen fra ufo-gruppen var i 
Jeppesens kendte, let sarkastiske men absolut underholdende stil. 




De 5 af STS-116 rumfærdens astronauter (fra venstre) Nicholas J. M. Patrick 
(missionsspecialist), Joan E. Higginbotham (missionsspecialist), Christer 
Fuglesang (ESA-astronaut og missionsspecialist), Mark L. Polansky (kaptajn), 
Robert L. Curbeam, Jr. (missionsspecialist) samt deres missionstræner Christy 
Hansen på besøg i Tycho Brahe Planetariet den 11. april 2007. 

Vi så ingen 
ufoer! 



svarede på ufo-spørgsmålet. 

Af Ole Henningsen 

I april 2007 besøgte 
astronauter fra rumfærge¬ 
missionen STS-116 

Danmark. Vi så ingen ufoer i 
rummet, fortalte de ved et 
offentligt arrangement på 
Tycho Brahe Planetariet i 
København. 

Den 11. og 12. april 2007 besøgte 
den svenske ESA-astronaut 
Christer Fuglesang og fire af hans 
astronautkolleger København. 

På rumfærge-mission, STS 116, i 

december 2006 havde Christer ... . 

Fuglesang ikke alene sin egen Astronauternes kaptajn Mark L. Polansky 

længe ventede rumdebut, han 
blev dermed også den første 
skandinav i rummet. 

Ved et offentligt arrangement på Tycho Brahe Planetariet den 11. april om 
aftenen fortalte de 5 astronauter og en af deres missions-trænere om deres 
flyvning med rumfærgen Discovery op til Den internationale Rumstation, ISS, i 
december måned 2006. 

Missionen, hvis officielle navn er STS-116, fortsatte udbygningen af den 
Internationale Rumstation._ 

Ved arrangementet viste astronauterne en 
lang række videooptagelser fra deres 
mangeartede aktiviteter i og omkring ISS. 
Når man i TV efterhånden spises af med 
nogle ganske få sekunder af astronauters 
start, vandring i rummet eller landing med 
rumfærgen, var det her en fornøjelse for 
rumfartsinteresserede at kunne se disse 
optagelser samtidig med at få de 
nærværende astronauters egne detaljerede 
forklaringer på, hvad de foretog sig, blandt 
andet på deres lange „udendørs" 
vandringer ved rumstationen. 

Efter astronauternes gennemgang af 
mange af deres forskelligartede aktiviteter 
på jorden og i rummet i forbindelse med 

deres mission og dagligdag var der 
Ministrene Bertel Haarder og Helge | ej | ighed tM spørgsm || fra tilhørerne. 

Sander var blandt tilhørerne. 

Arla uddelte smagsprøver på deres 
astronautmad - yoghurt og rumkugler. 


Foto: Ole Henningsen 


Der var især et enkelt spørgsmål fra en 
tilhører, der vakte et vist røre blandt 
publikum, nemlig om astronauterne havde 
set ufoer på deres færd i rummet? 

Det blev kaptajnen, Mark Polansky, der 
akkompagneret af et skævt smil fra de 
øvrige astronauter måtte svare på 
spørgsmålet: 

Det lange og meget detaljerede svar på 
dette spørgsmål er et „nej", sagde han og 
tilføjede kort: 

„Hvad mine øvrige astronautkolleger, som 
f.eks. Gordon Cooper fortæller, at de har 
set eller oplevet, det har jeg ingen anelse 
om." 

Arrangementet var yderst velbesøgt og 
adskillige danske rumfartskoryfæer som 
eksempelvis Christian F. Rovsing, 
rumfartsskribenterne Helle og Henrik Stub 
samt prominente medlemmer af Dansk 
Selskab for Rumfartsforskning var til stede. 
Blandt tilhørerne var også adskillige 
folketingsmedlemmer og ministre, 
herunder videnskabsminister Helge Sander 
og undervisningsminister Bertel Haarder. 
Flere af de danske virksomheder, der er 
involveret i dagens danske rumforskning, 
var ved astronaut-arrangementet i 
planetariet repræsenteret med 

udstillingsstande om deres firma¬ 
aktiviteter. 

PS. Og så skal det lige tilføjes, at det ikke 
var UFO-Mails udsendte, der stillede ufo¬ 
spørgsmålet. 


Rejsen ud i rummet 
- de første 50 år 

Af Ole Henningsen 

500 koncentrerede sider om rumforskning - og så på dansk! 
Bedre kan man vel ikke få det. Især ikke, hvis man er vaskeægte 
rum-entusiast. 

Det er de kendte danske rumfartsskribenter Helle og Henrik Stub, der i 
anledning af jubilæet her i 2007 fortæller historien om rumalderens første 50 

o 

ar. 






Helle og Henrik Stub er begge undervisere i astronomi, fysik og matematik pa 
'mnasieplan og faste skribenter i Illustreret Videnskab. 



Rumfartseksperterne Helle og Henrik Stub ved astronautbesøg i april 2007 i Tycho 
Brahe Planetarium i København 

Forfatterne ville måske naturligt nok i sådan en bog tage udgangspunkt i 
raketopsendelsen i oktober 1957, hvor russerne med den opsigtsvækkende 
opsendelse af Sputnik 1 for alvor starter rumalderen. 
Men, nej, forfatterne beretter først om denne berømte satellitopsendelse i 
deres kapitel 5. 



Bogens første kapitler beretter på 
detaljeret og fortrinlig vis om de 
historiske udgangspunkter og 
forudsætninger samt om pionererne på 
raketområdet. 

Og så går det ellers løs med en form for 
kronologisk gennemgang af de mange 
rum- eller raketrelaterede projekter, der 
lykkedes eller faldt til jorden. 

Men det er ikke nok for forfatterne, og 
ville måske heller ikke være det for 
læseren. Bogen er derfor overalt 
spækket med en masse afstikkere og 
indskudte bemærkninger - der af og til 
fylder flere sider med tekst og 
illustrationer - til mange og absolut 
relevante hjørner og perspektiver i 
rumfartens historie i de forløbne 50 år. 

I bogen beskæftiger Helle og Henrik 
Stub sig både med den kolde krigs 
landvindinger i rummet og den 
videnskabelige udforskning af planeter, 
stjerner og asteroider med 
rumsonderne, og kommer gennem 
beskrivelsen af anvendelse af satellitter 
til alskens militære og civile formål - alt 
det, der er med til at påvirke vor 
dagligdag - frem til et bud på rumfartens fremtid. 
Selv den nu spirende rumturisme bliver ikke forbigået. 

Forfatterne har også nået at få plads til en detaljeret beretning om den første 
skandinav i rummet, den svenske ESA-astronaut Christer Fuglesang, og hans 
arbejde ved Den internationale Rumstation i december 2006. 

„Jeg så Sverige! For et par timer siden fløj vi over Tyskland', og jeg kiggede 
mod nord. Det var nat, men helt klart over Nordeuropa, og jeg så tydeligt 
Danmark og det sydlige Sverige helt op til Stockholm. Over det hele var der 
nordlys." Christer Fuglesang. 

Når man har været gennem bogen, sidder man tilbage med en fornemmelse 
af, at man har læst det meste før. 



Den svenske ESA-astronaut Christer 
Fuglesang på besøg i København. 

Javist, ja, men det siger måske mest 
noget om ens egen alder. 

For hvis man er over de 60 år, så har 
man haft muligheden for selv løbende at 
læse og høre om alle disse fantastiske 
bedrifter i rummet - men ikke mindst på 
Jorden blandt de mange involverede 

rumforskere og andre dygtige og 
energiske ildsjæle, der har gjort dette 
moderne eventyr muligt. Dog er det 
alligevel lykkedes forfatterne at komme 
ind på mange ekstra og interessante 

aspekter om rummet og dets foreløbige 
udforskning. 

Er du blank på rumfartsområdet - eller 
vil du gerne opdateres, så er her 

muligheden for at samle op på de første 
50 år. 

Er du blevet over de 60: 

Her har du et interessant gensyn med 
din egen fortid hvad rumforskningens 
første 50 år angår. 

Er du ikke fyldt 60 år endnu: 

Så kan du her på „kun" 500 sider stifte bekendtskab med Stub'ernes univers 
og en detaljeret og spændende gennemgang af rumalderens foreløbige 
historie. 

De næste 50 år må du selv følge med i. 

God rejse med en flot og inspirerende bog! 

Helle & Henrik Stub: Rejsen ud i rummet - de første 50 år, 496 sider, 299 kr., 
Gyldendal 



Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



